TEKS UCAPAN YBHG. TAN SRI DR. ALI BIN HAMSA KETUA SETIAUSAHA NEGARA SESI BERSAMA MEDIA SUSULAN LAPORAN KETUA AUDIT NEGARA TAHUN 2015 SIRI 1 AUDITORIUM KOMPLEKS E SELASA, 24 MEI 2016 (8.30 PAGI HINGGA 10.30 PAGI) 0
Bismillaahirrahmaanirrahim. Assalamualaikum Warahmatullahi Wabarakatuh, Salam Sejahtera dan Salam 1Malaysia. Tan Sri Dr. Mohd Irwan Serigar Abdullah, Ketua Setiausaha Perbendaharaan; YBhg. Dato' Jalil bin Marzuki, Timbalan Ketua Pengarah Perkhidmatan Awam (Pembangunan); YBhg. Datuk Anwari Bin Suri, Timbalan Ketua Audit Negara (Persekutuan); Ketua-ketua Setiausaha Kementerian, Setiausaha-setiausaha Kerajaan Negeri, Ketua-Ketua Jabatan dan Agensi Kerajaan; YBhg. Tan Sri - Tan Sri, Dato' Sri - Dato' Sri, Dato' - Dato', dan rakan-rakan media yang dihormati sekalian. PENDAHULUAN 1. Terlebih dahulu marilah kita memanjatkan kesyukuran ke hadrat Allah kerana dengan izin-Nya jua, dapat kita hadir di majlis Sesi Bersama Media Susulan Laporan Ketua Audit Negara Tahun 2015 Siri 1 pada hari ini. 2. Untuk makluman semua, pada tahun ini, pembentangan Laporan Ketua Audit Negara di Parlimen diadakan sebanyak 2 kali. Siri 1 telah dibentangkan di Parlimen pada 18 Mei 2016. Saya mengharapkan laporan media yang tepat dan menyeluruh dibuat yang bukan sahaja bertumpu kepada teguran Audit dalam Laporan Ketua Audit Negara Tahun 2015 Siri 1 malah turut meneliti Laporan Maklum Balas Daripada Perbendaharaan Malaysia Ke Atas Isu-Isu Utama Dalam Laporan Ketua Audit Negara. 1
LAPORAN KETUA AUDIT NEGARA TAHUN 2015 SIRI 1 3. Seperti semua sedia maklum, terdapat 2 bentuk teguran dalam Laporan Ketua Audit Negara iaitu teguran corrective yang melibatkan penambahbaikan sistem dan prosedur dan teguran punitive yang melibatkan penyelewengan, penyalahgunaan kuasa, salah laku atau kecuaian pelaksanaan tugas. 4. Dalam Laporan Siri 1, terdapat 751 teguran iaitu 94.3% atau 708 teguran corrective dan 5.7% atau 43 teguran punitive. 43 teguran punitive tersebut melibatkan 4 Kementerian, 2 Badan Berkanun Persekutuan, 7 Kerajaan Negeri dan 2 Syarikat Persekutuan. 5. Di peringkat kementerian, terdapat 10 teguran punitive melibatkan: a) Kementerian Kerja Raya 1 teguran bagi Projek Membina Jalan Baru Dari Lebuh Raya Seremban-PD-FR5 Di Pasir Panjang Dan Menaik Taraf FR5 Dari Pasir Panjang ke Linggi, Negeri Sembilan (Seksyen 1); dan 2 teguran bagi Projek Pembinaan Hospital Tampin Baharu, Negeri Sembilan. b) Kementerian Dalam Negeri 1 teguran bagi Pengurusan Projek Pembinaan Penjara Reman (Tegar) Johor Bahru; dan 3 teguran bagi Pelaksanaan Sistem Imigresen Malaysia (myIMMs). c) Kementerian Kesejahteraan Bandar, Perumahan Dan Kerajaan Tempatan 2 teguran bagi Pengurusan Tapak Pelupusan Sisa Pepejal. 2
d) Jabatan Perdana Menteri 1 teguran bagi Pengurusan Perolehan Bekalan Dan Perkhidmatan di Jabatan Pertahanan Awam Malaysia. 6. Bagi Badan Berkanun Persekutuan, terdapat 6 teguran punitive yang melibatkan: a) Universiti Teknologi MARA 4 teguran bagi Pengurusan Syarikat UiTM Hospitality Management Services Sendirian Berhad. b) Universiti Malaysia Sabah 2 teguran bagi Pengurusan Perolehan. 7. Manakala bagi Kerajaan Negeri, 23 teguran punitive melibatkan: a) 2 teguran bagi Pengurusan Perolehan di Majlis Daerah Semporna dan Majlis Daerah Kota Belud, Negeri Sabah; b) 8 teguran iaitu 2 teguran bagi Pengurusan Perumahan Kuota Bumiputera di Lembaga Perumahan dan Hartanah Selangor, 5 teguran bagi Pengurusan Perolehan di Majlis Perbandaran Klang dan 1 teguran bagi Majlis Bandaraya Shah Alam, Negeri Selangor; c) 4 teguran iaitu 1 teguran bagi Pengurusan Penyenggaraan Jalan Negeri di Pejabat Daerah Mersing dan 3 teguran bagi Pengurusan Perolehan di Majlis Perbandaran Kulai, Negeri Johor; d) 1 teguran bagi Pengurusan Syarikat Rumpun Teras Sdn. Bhd., Negeri Perlis; e) 3 teguran iaitu 2 teguran bagi Pengurusan Penyenggaraan Jalan Negeri dan 1 teguran bagi Pengurusan Syarikat Air Kelantan Sdn. Bhd., Negeri Kelantan; 3
f) 2 teguran bagi Pengurusan Perolehan di Majlis Daerah Kuala Pilah dan Majlis Daerah Jelebu, Negeri Sembilan; dan g) 3 teguran bagi Pengurusan Penyenggaraan Jalan Negeri, Negeri Pahang. 8. Seterusnya bagi Syarikat Persekutuan, 4 teguran punitive melibatkan: a) 2 teguran bagi Malaysia Convention & Exhibition Bureau (MyCEB), Kementerian Pelancongan dan Kebudayaan; dan b) 2 teguran bagi Pengurusan Sepang International Circuit (SIC) Sdn. Bhd., Kementerian Kewangan. Tindakan Susulan Ke Atas Teguran Punitive LKAN 2015 Siri 1 9. Bagi Laporan Ketua Audit Negara Tahun 2015 Siri 1 ini, langkah proaktif telah diambil dengan menubuhkan 6 Jawatankuasa Siasatan Khas bagi menyiasat 10 teguran punitive yang melibatkan 4 kementerian berkenaan. Siasatan ini bertujuan untuk memperoleh keterangan yang relevan dari aspek kesaksian dan keterlibatan pegawai dalam kes-kes yang dilaporkan. Sekiranya wujud asas kukuh, bahawa pegawai didapati melakukan salah laku atau kecuaian, maka tindakan tatatertib, surcaj, atau pertuduhan jenayah di mahkamah akan dikenakan terhadap pegawai. 10. Berdasarkan siasatan tersebut: a) 2 teguran melibatkan Pengurusan Perolehan dan Perkhidmatan di Jabatan Pertahanan Awam, Jabatan Perdana Menteri dan Pelaksanaan Sistem Imigresen Malaysia (myIMMs), Kementerian Dalam Negeri mempunyai asas untuk dimulakan prosiding tatatertib yang melibatkan 6 pegawai1; dan 4
b) 8 teguran didapati tiada unsur penyelewengan, penyalahgunaan kuasa, salah laku atau kecuaian pelaksanaan tugas tetapi sebaliknya memerlukan penambahbaikan sistem, prosedur dan peraturan semasa. 11. Bagi 33 teguran yang melibatkan Badan Berkanun Persekutuan, Kerajaan Negeri dan Syarikat Persekutuan, perkara ini akan dibawa oleh Jabatan Audit Negara ke peringkat Jawatankuasa Tindakan Laporan Ketua Audit Negara untuk menentukan bentuk tindakan yang akan diambil. Status Tindakan Susulan Ke Atas Teguran Corrective LKAN 2015 Siri 1 12. Bagi 708 teguran corrective, 39.5% atau 280 teguran telah selesai diambil tindakan penambahbaikan oleh kementerian/agensi yang berkenaan manakala 60.5% atau 428 teguran masih dalam tindakan kerana teguran-teguran tersebut memerlukan masa untuk dibuat tindakan pembetulan/penambahbaikan oleh kementerian/agensi yang terlibat. Status tindakan ini dipantau melalui Dashboard Jabatan Audit Negara. Status Tindakan Susulan Ke Atas Teguran Punitive LKAN 2014 13. Seperti mana yang saya tegaskan sebelum ini, Kerajaan tidak akan bertolak ansur terhadap sebarang bentuk penyelewengan dan salah laku dan akan memastikan tindakan tegas diambil. Bagi 49 teguran punitive dalam Laporan Ketua Audit Negara Tahun 2014 seramai 99 pegawai telah dimulakan prosiding tatatertib/siasatan SPRM. Daripada jumlah tersebut : a) 15 pegawai (15.2%) telah diputuskan hukuman oleh lembaga tatatertib berkenaan yang meliputi hukuman Amaran hingga Turun Pangkat; b) 20 pegawai (20.2%) sedang dalam proses penentuan kes/hukuman; dan c) 64 pegawai (64.6%) didapati tidak bersalah dan dibebaskan oleh lembaga tatatertib berkenaan2. 5
Status Tindakan Susulan Ke Atas Teguran Corrective LKAN 2014 14. Di samping itu, bagi 1,613 teguran corrective, 76.3% atau 1,231 teguran telah selesai diambil tindakan penambahbaikan dan 23.7% atau 382 teguran masih dalam tindakan. Tindakan Ke Atas Pegawai Dalam Kes LKAN 2012-2014 15. Ingin saya maklumkan, berasaskan Laporan Ketua Audit Negara Tahun 2012 hingga 2014, 3 kes masih dalam siasatan SPRM manakala seramai 147 pegawai telah diambil tindakan tatatertib/surcaj oleh Lembaga Tatatertib berkenaan yang meliputi hukuman amaran sehingga buang kerja. Hukuman tatatertib ini akan menjejaskan kemajuan kerjaya pegawai di samping memberi kesan terhadap gaji dan faedah persaraan pegawai. KOMITMEN KERAJAAN MEWUJUDKAN PERKHIDMATAN AWAM YANG BERPRESTASI TINGGI DAN BERINTEGRITI 16. Ingin saya tegaskan bahawa Kerajaan akan terus berusaha bagi mewujudkan perkhidmatan awam yang berprestasi tinggi dan berintegriti. Ke arah usaha ini, Kerajaan telah mengambil tindakan-tindakan berikut: Pertukaran Pegawai Di Jawatan Sensitif a) melaksanakan pusingan kerja terhadap pegawai-pegawai yang menjawat jawatan sensitif3. Bagi fasa pertama, pada 18 April 2016, 80 pegawai di bahagian kewangan, pembangunan dan perolehan kerja iaitu 55 bertukar kementerian dan 25 bertukar bahagian dalam kementerian yang sama. Pusingan kerja ini bukanlah urusan one-off sebaliknya akan dibuat secara berterusan yang juga akan melibatkan pegawai-pegawai yang menguruskan dana/geran, permit/lesen dan penguatkuasaan undang-undang. 6
Program Pemantapan Kompetensi dan Nilai Integriti b) memperluaskan program latihan bagi memantapkan kompetensi pegawai yang terlibat dengan tugas-tugas kewangan / pembangunan dan perolehan. Mulai 2014 sehingga Jun 2016, Institut Tadbiran Awam Negara (INTAN) telah melatih 173 pegawai bagi Kursus Pensijilan Pengurusan Projek Awam Bersepadu (3PAB) dan 228 pegawai bagi Kursus Sijil Pentauliahan Perolehan Kerajaan. Di samping itu, JPA bersama-sama SPRM melalui Unit Integriti Kementerian dan Institut Integriti Malaysia (IIM) telah dan akan terus mempertingkatkan nilai-nilai integriti penjawat awam. Pada tahun 2010 dan sehingga Mei 2016, seramai 439 pegawai telah menjalani program Persijilan Pegawai Integriti Bertauliah Atau Certified Integrity Officer (CeIO). Exit Policy c) menguatkuasakan pelaksanaan Dasar Pemisah atau Exit Policy. Berdasarkan laporan prestasi pegawai pada tahun 2015, seramai 2,680 pegawai awam (iaitu 0.17% daripada 1.6 juta penjawat awam) merangkumi Perkhidmatan Awam Persekutuan, Perkhidmatan Awam Negeri, Badan Berkanun Persekutuan, Badan Berkanun Negeri dan Pihak Berkuasa Tempatan telah dikenalpasti berprestasi kurang daripada 60%. Pada masa ini, pegawai-pegawai tersebut sedang menjalani proses pengenalpastian dan tempoh pemerhatian dan sekiranya selepas melalui proses dan tempoh tersebut, pegawai termasuk dalam dasar ini dan masih kekal berprestasi di bawah 60%, pegawai akan ditamatkan perkhidmatan pada tahun 2017. 7
Data Mengikut Perkhidmatan Data Mengikut Kumpulan Perkhidmatan Agensi Bilangan Perkhidmatan Awam Persekutuan 2,361 Perkhidmatan Awam Negeri 170 Badan Berkanun Persekutuan 56 Badan Berkanun Negeri 15 Pihak Berkuasa Tempatan 78 JUMLAH 2,680 Kumpulan Bilangan Pengurusan Tertinggi
Pengurusan dan Profesional 647 Pelaksana 2,033 JUMLAH 2,680 PENUTUP 17. Akhir kata, sekali lagi saya ucapkan ribuan terima kasih kepada semua yang hadir. Bersama-sama saya pada hari ini adalah semua Ketua Setiausaha, Setiausaha Kerajaan Negeri dan Ketua Jabatan yang berkenaan untuk memberi penjelasan dan menjawab persoalan, jika ada, daripada pihak media berhubung Laporan Ketua Audit Negara Tahun 2015 Siri 1. Sekian, WabillahiTaufikWalhidayah Wassalaamualaikum Warahmatullahi Wabarakaatuh. Pejabat Ketua Setiausaha Negara Jabatan Perdana Menteri 24 MEI 2016 8